Betong Hysteria

Betong Hysteria var et hardcore/punk-band fra Oslo. Betong Hysteria var blant de første norske bandene (sammen med Fader War fra Bergen) som gikk bort fra den mer melodisk orienterte 1977-punken til å spille mer rett-fram hardcore punk inspirert av bl.a. engelske Discharge.


== Historie ==
Betong Hysteria var det første norske hardcore-bandet til å gi ut noe på vinyl. Deres "Spontan Abort" EP ble spilt inn i oktober 1981 og ble utgitt av Mind Expanding Records i 1982. Geir Brurok hadde tidligere vært redaktør for fanzinen The Moron. Carlos Platou hadde vært en del av redaksjonen i den banebrytende fanzinen City Rockers. Mens Geir Underdal, Arne Brathagen og Ulf Knudsen hadde alle spilt i Hamarbandet Kaare og partiet. Betong Hysteria ble stiftet i Oslo vinteren 1981, og selv om de bare rakk å gi ut en EP, samt delta på samleplata «Framtida er nå!», før oppløsningen i 1983, regnes de som svært viktige innen norsk hardcore/punk. 
Betong Hysteria sin EP har høy samleverdi både i Norge og utlandet. Den går et par ganger i året for høye summer på eBay, den har t.o.m. blitt bootlegget i USA. Bootleggen er lett å skille fra originalen da den kommer med helt hvite etiketter (labels) og coveret er bare et brettet kopiert ark puttet i en plastlomme. Originalen har SS-hodeskaller på etikettene (som klart indikerer hva som er "Side Nazi" og "Side Kommi") og kommer med et ordinært limt "papp" cover.
Våren 2008 annonserte Trygve Mathiesen på nettsamfunnet Facebook at Betong Hysteria skulle  gjenforenes på Rockefeller den 23. mai samme år. Bandet kom seg derimot aldri ut av øvingslokalet og spillejobben ble avlyst noen uker i forveien. Hit me records represset Betong Hysteria sin EP i anledning denne annonserte konserten og i motsetning til bandet så den dagens lys.
Bandet dukket kanskje litt uventet opp med sin første studioinnspilling siden 1983 på platen All Sewn Up - A Tribute To Patrik Fitzgerald i 2009, et album med internasjonale artister som gjorde coverversjoner av Fitzgeralds låter.
Høsten 2009 spilte Nekropolis inn to låter med Geir Brurok, til albumet The New Europeans. Låtene 'Is This What You Really Want' og 'Free Your Inner Sinner', var begge skrevet av Brurok. Disse ble gitt ut på Likvidér, februar 2010.


== Kontrovers ==
Vokalist Geir Brurok prydet på begynnelsen av 90-tallet Human-Etisk Forbund sitt medlemsblad Humanist. I et lengre intervju inne i bladet sto han frem som nasjonalist. På bakgrunn av dette og at han allierte seg med kjente rasister som f.eks. Arne Myrdal ble Brurok en svært kontroversiell person i Blitz-miljøet i årene som fulgte. I blitzavisen Smørsyra nr. 12/1991 blir Brurok beskyldt for å stå i ledtog med kjente norske nynazister. I Smørsyra nr. 13/1992 figurerer Brurok på en "dødsliste" sammen med kjente nynazister som Jan Holthe og Ole Krogstad. Hans nasjonalistiske sympatier stakk nok ikke så dypt som mange kanskje fryktet og den 31. august 2007 publiserte Geir Brurok en erklæring på internett der han tok avstand fra fremmedhat og sexisme.


== Medlemmer ==
Geir "Bulle" Underdal – Trommeslager
Arne Brathagen – Bassist
Ulf Knudsen – Gitarist
Geir Olav Brurok – Vokalist
Carlos Platou – Gitarist


== Diskografi ==


=== EP ===
Spontan abort (1982) – 7" (Mind Expanding Records)- Represset i 2008 av Hit Me Records med "Tredje Rike" som bonuskutt

Vi vil ikke ha (2011) – 7" (Stavanger-Mandal International Records, SMIR002)- 8 tidligere uutgitte spor (inkludert en alternativ versjon av "Tredje Rike"), innspilt 5. desember 1982


=== Samlealbum ===
Framtida er nå (1983) – LP
Tredje rikeSong of Norway (1983) – MC
Det er bare løgn (live)"All Sewn Up – A Tribute To Patrik Fitzgerald"(2009) – Dobbel LP / Dobbel CD
Banging & Shouting


== Referanser ==


== Eksterne lenker ==
(en) Betong Hysteria på Discogs 
(en) Betong Hysteria på MusicBrainz